ระเบียบกรมปศุสัตว์ระเบียบกรมปศุสัตว์ว่าด้วยวิธีการเก็บตัวอย่างอาหารสัตว์เป็นตัวอย่างเพื่อทดสอบตรวจหรือวิเคราะห์คุณภาพพ.ศ. ๒๕๔๖ เพื่อให้การปฏิบัติตามมาตรา ๔๘แห่งพระราชบัญญัติควบคุมคุณภาพอาหารสัตว์ พ.ศ. ๒๕๒๕ และที่แก้ไขเพิ่มเติม โดยพระราชบัญญัติควบคุมคุณภาพอาหารสัตว์(ฉบับที่ ๒) พ.ศ.๒๕๔๒ ของพนักงานเจ้าหน้าที่ในการนำอาหารสัตว์หรือวัตถุที่สงสัยว่าเป็นอาหารสัตว์ในปริมาณพอสมควรไปเป็นตัวอย่างเพื่อทดสอบตรวจหรือวิเคราะห์คุณภาพ จากสถานที่ผลิตอาหารสัตว์ สถานที่ขายอาหารสัตว์สถานที่นำหรือสั่งอาหารสัตว์เข้ามาในราชอาณาจักร สถานที่เก็บอาหารสัตว์ในระหว่างเวลาทำการหรือจากยานพาหนะที่บรรทุกอาหารสัตว์เป็นไปด้วยความเรียบร้อยกรมปศุสัตว์จึงออกระเบียบปฏิบัติ ดังต่อไปนี้ข้อ ๑ระเบียบนี้ เรียกว่า ระเบียบกรมปศุสัตว์ว่าด้วยวิธีการเก็บตัวอย่างอาหารสัตว์เป็นตัวอย่างเพื่อทดสอบ ตรวจหรือวิเคราะห์คุณภาพพ.ศ. ๒๕๔๖ข้อ ๒[๑] ระเบียบนี้ให้ใช้บังคับถัดจากวันประกาศเป็นต้นไปข้อ ๓ให้ยกเลิกระเบียบกรมปศุสัตว์ว่าด้วยวิธีการเก็บตัวอย่างอาหารสัตว์เป็นตัวอย่างเพื่อทดสอบตรวจหรือวิเคราะห์คุณภาพ (ฉบับที่ ๑) พ.ศ. ๒๕๒๘ ลงวันที่ ๓ พฤษภาคม ๒๕๒๘ข้อ ๔ในการเก็บตัวอย่างอาหารสัตว์ ให้พนักงานเจ้าหน้าที่ปฏิบัติดังนี้ ๔.๑ ประเภทวัตถุที่ผสมแล้ว(๑) อาหารสัตว์ผสมสำเร็จรูปและหัวอาหารสัตว์ให้สุ่มเก็บตัวอย่างอาหารสัตว์นั้นๆจากหีบ ห่อ หรือภาชนะบรรจุ ที่พร้อมจะนำออกขาย ไม่น้อยกว่าร้อยละ ๒ของจำนวนภาชนะบรรจุอาหารสัตว์ ผสมสำเร็จรูปและหัวอาหารสัตว์ในแต่ละชนิดแล้วนำมารวมกันเป็น ๑ อย่าง ประมาณ ๓ กิโลกรัม เพื่อนำไปดำเนินการตามข้อ ๕(๒) สารผสมล่วงหน้าให้สุ่มเก็บตัวอย่างที่พร้อมจะนำออกขายจากหีบ ห่อ หรือภาชนะบรรจุ จากสถานที่ผลิตสถานที่สั่งหรือนำเข้า สถานที่เก็บในระหว่างเวลาทำการ โดยสุ่มเก็บชนิดละ ๓ตัวอย่าง ตัวอย่างละประมาณ ๒๐๐ กรัม เพื่อนำไปดำเนินการตามข้อ ๕๕.๒ประเภทวัตถุดิบอาหารสัตว์(๑) ในสภาพที่กองรวมกันอยู่ยังไม่ได้บรรจุในภาชนะบรรจุให้สุ่มเก็บตัวอย่างรอบๆกอง แต่ละกองอย่างน้อย ๕ จุด และเก็บลึกเข้าไปในกองอย่างน้อย ๑ เมตร ๓ จุด แล้วนำมารวมกันชนิดละ ๑ ตัวอย่าง ประมาณ ๓กิโลกรัม เพื่อนำไปดำเนินการตามข้อ ๕(๒) ในสภาพที่บรรจุอยู่ในภาชนะบรรจุแล้วให้สุ่มเก็บวัตถุดิบอาหารสัตว์นั้นๆ จากหีบ ห่อ หรือภาชนะบรรจุที่พร้อมจะนำออกขายไม่น้อยกว่าร้อยละ ๕ ของจำนวนภาชนะบรรจุวัตถุดิบอาหารสัตว์ในแต่ละชนิดแล้วนำมารวมกันเป็น ๑ ตัวอย่าง ประมาณ ๓ กิโลกรัม เพื่อนำไปดำเนินการตามข้อ ๕ข้อ ๕ตัวอย่างอาหารสัตว์ ตามข้อ ๔.๑ (๑) และข้อ ๔.๒ ที่สุ่มเก็บมาแต่ละชนิดให้นำมาแบ่งเป็น ๓ ส่วนแต่ละส่วนเป็น ๑ ตัวอย่าง มีน้ำหนักไม่น้อยกว่าครึ่งกิโลกรัม แต่ไม่เกิน ๑กิโลกรัม และตัวอย่างอาหารสัตว์ตามข้อ ๔.๑ (๒) ทั้ง ๓ตัวอย่างจะต้องแจ้งรายละเอียดต่างๆ ดังต่อไปนี้๕.๑ ชื่อ ประเภท ชนิดของอาหารสัตว์๕.๒ วัน เดือน ปีที่ผลิตและเก็บตัวอย่างอาหารสัตว์๕.๓สถานที่เก็บตัวอย่างอาหารสัตว์๕.๔ ลายมือชื่อพนักงานเจ้าหน้าที่ผู้เก็บตัวอย่างอาหารสัตว์ และลายมือชื่อเจ้าของผู้รับใบอนุญาตผู้แทนหรือผู้ดำเนินกิจการข้อ ๖ตัวอย่างอาหารสัตว์ ตามข้อ ๕ ให้ส่งเพื่อทดสอบตรวจหรือวิเคราะห์คุณภาพที่สำนักตรวจสอบคุณภาพสินค้าปศุสัตว์ ๑ ตัวอย่างเก็บไว้เป็นหลักฐานที่สำนักพัฒนาระบบและรับรองมาตรฐานสินค้าปศุสัตว์ ๑ตัวอย่างและมอบให้เจ้าของผู้รับใบอนุญาต ผู้แทน หรือผู้ดำเนินกิจการ เก็บไว้ ๑ตัวอย่างข้อ ๗พัสดุที่ใช้เก็บตัวอย่างอาหารสัตว์ มีดังต่อไปนี้๗.๑ ถุงให้ใช้ถุงพลาสติกและถุงกระดาษหรือภาชนะบรรจุใดๆ ที่ทึบแสงและป้องกันความชื้นได้๗.๒ ถังให้ใช้ภาชนะอย่างอื่นที่เหมาะสมเพื่อใช้เก็บรวบรวมพัสดุตามข้อ ๗.๑ ในการป้องกันการกระทบกระแทกอันจะเป็นเหตุทำให้พัสดุตามข้อ ๗.๑ นั้นชำรุด อุปกรณ์ เครื่องมือหรือพัสดุอย่างอื่นที่เหมาะสมที่ใช้ในการตัก ตวง หรือเจาะตัวอย่างอาหารสัตว์จะต้องสะอาด ไม่มีสนิมเกาะหรือเกิดอยู่และถุงตามข้อ ๗.๑เมื่อใช้เก็บตัวอย่างอาหารสัตว์แล้ว จะต้องปิดผนึกถุงให้เรียบร้อยก่อนที่จะเก็บรวบรวมไว้ในพัสดุตามข้อ ๗.๒ข้อ ๘ให้พนักงานเจ้าหน้าที่ทำบันทึกการเก็บตัวอย่างอาหารสัตว์แล้วนำมาเก็บที่สำนักพัฒนาระบบและรับรองมาตรฐานสินค้าปศุสัตว์หรือสำนักสุขศาสตร์สัตว์และสุขอนามัย หรือสำนักงานปศุสัตว์จังหวัด ๑ ฉบับและมอบสำเนาให้เจ้าของผู้รับใบอนุญาต ผู้แทน หรือผู้ดำเนินกิจการเก็บไว้ ๑ ฉบับข้อ ๙ให้ผู้อำนวยการสำนักพัฒนาระบบและรับรองมาตรฐานสินค้าปศุสัตว์เป็นผู้รักษาการตามระเบียบนี้ประกาศ ณ วันนี้ ๒๐สิงหาคม พ.ศ. ๒๕๔๖ยุคล ลิ้มแหลมทองอธิบดีกรมปศุสัตว์ญาณี/พิมพ์๒ ธันวาคม ๒๕๔๖สุนันทา/อรดา/ตรวจ๓ ธันวาคม ๒๕๔๖A+Bญาณี/แก้ไข๔ ธันวาคม ๒๕๔๖[๑]รก.๒๕๔๖/พ๑๐๐ง/๒๖/๓ กันยายน ๒๕๔๖